Dangerous Disease In Maharashtra | ఫూణెకు ఏమైంది? ఒక్కరోజులో దడ పుట్టించే కేసులు ఎలా? | Tupaki Telugu
కరోనామనకంటే తెలివైనదా? ఏమార్చి.. ఏమార్చి షాకులు ఇచ్చేయటం దానికో అలవాటా? ఓడినట్లే ఓడి.. అంతలోనే తీవ్రంగా విరుచుకుపడటం దాని నైజమా? ఇప్పటికే ప్రపంచాన్ని వణికించిన ఈ మహమ్మారి భారత్ లో సెకండ్ రౌండ్ ఆట ఆడుకునేందుకు సిద్ధమవుతుందా? అంటే.. అవుననే మాట వినిపిస్తోంది. గడిచిన కొద్ది నెలలుగా దేశ వ్యాప్తంగా కరోనా కేసుల నమోదు తగ్గటం.. పాజిటివ్ అయిన వారిలోనూ తీవ్రత తక్కువగా ఉండటంతో.. కరోనా గండం గడిచిందన్న భావనకు చాలామంది వచ్చారు. ఇలాంటివేళ..దేశంలోని కొన్ని ప్రాంతాల్లో కరోనా కేసులు పెద్ద ఎత్తున నమోదు కావటం ఇప్పుడు చర్చగా మారింది.
గత ఏడాది ఏప్రిల్.. మేలో కరోనాతో విలవిలలాడిన ఫూణెలో కొద్దిరోజులుగా కేసుల నమోదు పెరుగుతోంది. ఆదివారం ఒక్కరోజునే ఫూణె జిల్లాలో 1176 మంది కరోనా పాజిటివ్ గా తేలింది. మొన్నటివరకు కొన్ని ప్రాంతాలకే పరిమితమైన పాజిటివ్ కేసులు.. ఇప్పుడు అన్నిచోట్ల కనిపించటంతో కొత్త భయం మొదలైంది. కేవలం వారం వ్యవధిలో ఫూణెలో నమోదైన కేసుల్లో మార్పులుపెద్ద ఎత్తున చోటు చేసుకున్నాయి.
గడిచిన వారంలో 2700కేసులు నమోదు కాగా.. అంతకు ముందు వారం 1658 కేసులు మాత్రమే. అంటే.. వారం వ్యవధిలో కేసుల నమోదు ఏకంగా 62 శాతం పెరగటం గమనార్హం. ఇప్పటికే ఫూణెలో రాత్రివేళలో కర్ఫ్యూ విధిస్తున్నారు. ఇదిలా ఉంటే.. మహారాష్ట్రలో ఇప్పటికే ముంబయి.. ఫూణెలలో కేసుల నమోదు పెరుగుతుంటే.. తాజాగా ఆ జాబితాలోకి నాగపూర్ కూడా చేరింది. ఈ నగరంలో గడిచిన మూడు రోజుల్లో ఏకంగా రెండు వేల మందికిపైనే వైరస్ బారిన పడటం గమనార్హం. మొత్తంగా చూస్తే.. దేశ వ్యాప్తంగా కరోనా కేసుల నమోదులో పెరుగుదల స్పష్టంగా కనిపిస్తోంది.
దేశ వ్యాప్తంగా చూస్తే.. ఈ నెల రెండో వారంలో 77284 పాజిటివ్ కేసులు నమోదైతే.. మూడో వారంలో (14-21) 31 శాతం పెరుగుదలతో 100990 మందికి వైరస్ సోకింది. తాజాగా కేసుల నమోదు వేగంగా మారుతున్న వేళలో.. అందరూ అప్రమత్తంగా కావాల్సిన సమయం వచ్చేసింది. ఇప్పటివరకు ముఖానికి మాస్కులు పెట్టుకోవటం.. శానిటైజ్ చేసుకునే విషయంలో నిర్లక్ష్యంగా వ్యవహరించే వారు.. ఇక మళ్లీ జాగ్రత్తలు తీసుకోవాల్సిన సమయం వచ్చేసిందన్నది మర్చిపోవద్దు.
Dangerous Disease In Maharashtra | phooneku emaindi? okkarojulo dada puttinche kesulu ela? | Tupaki Telugu
karonamanakante telivainadaa? emarchi.. emarchi shakulu icheyatam daaniko alawata? odinatle oodi.. antalone teevramgaa viruchukupadatam daani naijama? ippatike prapanchaanni vanikinchina ee mahammari bharat loo second round aata aadukunenduku siddhamavutundaa? ante.. avunane maata vinipistondi. gadichina koddi nelalugaa desha vyaaptamgaa karona kesula namodu taggatam.. pajitive ayina vaariloonuu teevrata takkuvagaa undatamtho.. karona gandam gadichindanna bhavanaku chaalaamandi vachaaru. ilantivela..desamloni konni praantaallo karona kesulu pedda ettuna namodu kaavatam ippudu charchagaa maarindi.
gatha edaadi epril.. melo karonatho vilavilalaadina phoonelo koddirojulugaa kesula namodu perugutondi. aadivaaram okkarojune phoone jillaalo 1176 mandi karona pajitive gaa telindi. monnativaraku konni praantaalake parimitamaina pajitive kesulu.. ippudu annichotla kanipinchatamtho kotta bhayam modalaindi. kevalam vaaram vyavadhilo phoonelo namodaina kesullo maarpulupedda ettuna chotu chesukunnayi.
gadichina vaaramlo 2700kesulu namodu kaga.. antaku mundu vaaram 1658 kesulu matrame. ante.. vaaram vyavadhilo kesula namodu ekamgaa 62 saatam peragatam gamanarham. ippatike phoonelo raatrivelalo karfue vidhistunnaaru. idila unte.. maharashtralo ippatike mumbai.. phoonelalo kesula namodu perugutunte.. taajaagaa aa jaabitaaloki nagapur kuudaa cherindi. ee nagaramlo gadichina moodu rojullo ekamgaa rendu vela mandikipaine virus baarina padatam gamanarham. mottamgaa chuste.. desha vyaaptamgaa karona kesula namodulo perugudala spashtamgaa kanipistondi.
desha vyaaptamgaa chuste.. ee nela rendo vaaramlo 77284 pajitive kesulu namodaite.. moodo vaaramlo (14-21) 31 saatam perugudalato 100990 mandiki virus sokindi. taajaagaa kesula namodu vegamgaa maarutunna vaelaloo.. andaruu apramattamgaa kaavaalsina samayam vachesindi. ippativaraku mukhaniki maaskulu pettukovatam.. sanitize chesukune vishayamlo nirlakshyamgaa vyavaharinche vaaru.. ika malli jaagrattalu teesukovaalsina samayam vachesindannadi marchipovaddu.